GFPT โกยรายได้ทะลัก 1.8 หมื่นล้าน ดันกำไรปี 65 โต 8 เท่าตัว แจกปันผล 0.20 บ.
GFPT โกยรายได้ทะลัก1.8 หมื่นล้าน ดันกำไรปี 65 โต 8 เท่าตัว แตะ 2.04 พันล้าน แจกปันผล 0.20 บ. XD 7 มี.ค. จ่าย 27 เม.ย.
GFPT โกยรายได้ทะลัก 1.8 หมื่นล้าน ดันกำไรปี 65 โต 8 เท่าตัว แจกปันผล 0.20 บ.
21 ก.พ. 2566

บริษัท จีเอฟพีที จำกัด (มหาชน) หรือ GFPT รายงานผลการดำเนินงานปี 65 สิ้นสุดวันที่ 31 ธ.ค.65

โดยกำไรเพิ่มขึ้นเนื่องจากกลุ่มบริษัทรายได้จากการขายรวมในปี 2565 จำนวน 18,222.31 ล้านบาท เพิ่มขึ้นจำนวน 4,441.74 ล้านบาท หรือเพิ่มขึ้นร้อยละ 32.23 เมื่อเทียบกับปี 2564 โดยมีสาเหตุหลักจากรายได้ของธุรกิจอาหารเพิ่มขึ้น 2,766.27 ล้านบาท หรือเพิ่มขึ้นร้อยละ 38.91 เมื่อเทียบกับปี 2564 จากรายได้จากการส่งออกไก่แปรรูปเพิ่มขึ้น และรายได้จากการขายชิ้นส่วนไก่ในประเทศเพิ่มขึ้น
นอกจากนี้ รายได้ธุรกิจฟาร์มเลี้ยงสัตว์เพิ่มขึ้น 1,486.31 ล้านบาท หรือเพิ่มขึ้นร้อยละ 38.84เมื่อเทียบกับปี 2564 จากรายได้จากการขายไก่เนื้อเพิ่มขึ้นโดยรายได้จากธุรกิจอาหาร คิดเป็นร้อยละ 54.19 ธุรกิจฟาร์มเลี้ยงสัตว์ คิดเป็นร้อยละ 29.16 และธุรกิจอาหารสัตว์ คิดเป็นร้อยละ 16.65 ของรายได้จากการขายรวมในปี 2565
ขณะที่บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.20บาท กำหนดขึ้นเครื่องหมาย XD วันที่ 7 มี.ค.66 และกำหนดจ่ายเงินปันผลในวันที่ 27 เม.ย.66